*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2019. gada \_\_\_. \_\_\_\_\_\_\_\_\_ |

.§

**"Par informatīvo ziņojumu "Par valsts aizsardzības mācības ieviešanu un Jaunsardzes attīstību 2019.–2027. gadā""**

1. Pieņemt zināšanai iesniegto informatīvo ziņojumu.

2. Konceptuāli atbalstīt informatīvajā ziņojumā piedāvāto valsts aizsardzības mācības ieviešanas mehānismu, kā arī redzējumu par Jaunsardzes tālāko attīstību valsts aizsardzības mācības ieviešanas kontekstā.

3. Izglītības un zinātnes ministrijai sadarbībā ar Aizsardzības ministriju iekļaut vispārējās vidējās izglītības standarta projektā valsts aizsardzības mācības sasniedzamos rezultātus.

4. Izglītības un zinātnes ministrijai sniegt atbalstu Aizsardzības ministrijai tāda skolotāju sagatavošanas mehānisma izveidei, kas dotu iespēju sporta skolotāju studiju programmās studējošajiem iegūt tiesības mācīt arī valsts aizsardzības mācību.

5. Atbalstīt apropriācijas pārdali 2019. gadā no Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" uz budžeta programmu 34.00.00 "Jaunsardzes centrs" 212 690 EUR apmērā.

6. Nepieciešamo finansējumu valsts aizsardzības mācības ieviešanai Aizsardzības ministrijai nodrošināt piešķirto valsts budžeta līdzekļu ietvaros, nepārsniedzot izdevumu kopapjomu 2% apmērā no iekšzemes kopprodukta:

6.1. 2020. gadā – 818 679 EUR, tai skaitā atlīdzībai 314 069 EUR, un 2021. gadā – 1 573 216 EUR, tai skaitā atlīdzībai 688 926 EUR, pārdalot finansējumu no ilgtermiņa saistību pasākumam "Nacionālo bruņoto spēku ilgtermiņa līgumi" plānotiem izdevumiem;

6.2. 2022. gadā – 2 935 112 EUR, tai skaitā atlīdzībai 1 377 852 EUR, 2023. gadā – 5 144 269 EUR, tai skaitā atlīdzībai 2 320 059 EUR, 2024. gadā – 7 255 043 EUR, tai skaitā atlīdzībai 3 231 873 EUR, 2025. gadā – 7 793 980 EUR, tai skaitā atlīdzībai 3 687 780 EUR, 2026.gadā un turpmāk ik gadu – 8 168 780 EUR, tai skaitā atlīdzībai 3 687 780 EUR.

7. Aizsardzības ministrijai līdz 2019. gada 1. decembrim sagatavot un iesniegt Ministru kabinetā likumprojektu par bērnu un jauniešu izglītošanu valsts aizsardzības jomā.

8. Aizsardzības ministrijai līdz 2021. gada 1. jūlijam sagatavot un iesniegt Ministru kabinetā informatīvu ziņojumu par valsts aizsardzības mācības ieviešanas gaitu, kā arī īstenotajiem pasākumiem un sasniegto Jaunsardzes attīstībā.

Ministru prezidents A. K. Kariņš

Valsts kancelejas direktors J. Citskovskis

Ministru prezidenta biedrs, aizsardzības ministrs A. Pabriks

L. Liepiņa, 67335015

Liene.Liepina@mod.gov.l